ช่วงกลางดึกจะลุกมาเข้าห้องน้ำพอกลับมานอนแปปนึงหัวใจจะเต้นเร็วมากจนรู้สึกได้แต่จะเป็นแค่ช่วงกลางดึกเป็นมา2คืนแล้วแต่ตอนกลางวันวัดอัตราการเต้นของหัวใจก็ปกติ
สวัสดีค่ะอาการรู้สึกหัวใจเต้นเร็วมากขึ้นมาชั่วคราว เวลาลุกนั่งนั้น อาจจะเป็นอาการปกติของการเปลี่ยนท่าอย่างรวดเร็วเช่นจากนอนขึ้นมาลุกนั่งหรือยืนเร็วๆ สาเหตุอื่นๆเช่น หัวใจเต้นผิดจังหวะ ภาวะไทรอยด์เป็นพิษ โรคปอดเช่นมีหลอดลมตีบ หอบหืด การได้รับสารกระตุ้นบางชนิดเช่นยาที่มีส่วนผสมของยาเสพติด เป็นต้นโดยหากเป็นแค่ชั่วคราว หายเอง หลังจากนั้นไม่มีอาการผิดปกติอะไรตามมาชัดเจนนั้น อาจจะนึกถึงภาวะหัวใจเต้นเร็วชั่วคราวตามหลังการเปลี่ยนท่าเร็วๆได้มากที่สุดเบื้องต้น ควรหยุดยาทุกชนิดที่ไม่จำเป็น ไม่ดื่มชา กาแฟก่อนการเข้านอน งดการทำงานหนัก อยู่ในที่อากาศถ่ายเทดี ถ้ามีอาการใจสั่นมากเหมือนใจจะหยุดเต้น วูบ เจ็บแน่นหน้าอก ควรจะรีบไปพบแพทย์เพื่อตรวจเพิ่มเติม